section_heading: Kontekst
paragraph_text: Marsija (gr. Μαρσύας) je satir iz grčke mitologije. O njemu postoje dvije legende. Po jednoj, izumio je aulos, frulu s dvjema cijevima. Po drugoj legendi, aulos je izumila boginja Atena, ali kad se pogledala u zrcalo i vidjela svoj smiješni lik s napuhanim obrazima, odbacila ju je i stavila prokletstvo da onaj tko nađe frulu bude strogo kažnjen. Marsija je našao frulu i izazvao Apolona na natjecanje u sviranju, u kome pobjednik bira nagradu. Pobijedio je Apolon i Marsiji je živom oderao kožu, kao primjer da ne treba izazivati bogove. Marsijina sudbina nadahnula je mnoge antičke i renesansne likovne umjetnike.